"In a Moment of Vision"
Pada 1930-an, di San Francisco.
Joseph B. Friedman dan anak perempuannya Judith
sedang duduk di kaunter di sebuah kedai minuman.
Judith baru sahaja memesan segelas susu kocak.
Perisa vanilla atau strawberi, kita tidak akan tahu.
Apabila susu kocak itu tiba, Joseph melihat Judith mengalami kesukaran.
Duduk di atas bangku tinggi,
dia tidak dapat mencapai mulut straw kertas berjalur
yang menjulur keluar dari susu kocaknya.
Joseph mendapat idea untuk mengubah suai straw Judith
Dia masukkan sebatang skru di hujung straw
lalu, dengan menggunakan benang flos,
melilit di sekeliling straw mengikut bebenang skru
menghasilkan rangkaian alunan kecil yang berjarak sama.
Setelah skru dikeluarkan,
straw itu boleh membengkok ke tepi gelas
dan Judith dapat menikmati susu kocaknya.
Joseph pada mulanya menjual straw fleksibel itu
kepada hospital untuk membantu pesakit minum sambil berbaring,
tetapi kemudiannya, dengan ilmu pemasaran dan perniagaan kakaknya, Betty,
straw boleh bengkok itu jadi kegemaran setiap kanak-kanak
serta barang keperluan rumah.